  Туспуктэм: Удмуртиысь физической культурая но спортъя министерстволэн пресс-службаез Наталия Сильвестрова Воткаысь туризмъя клублэн кылдытӥсез но кивалтӥсез Валерий Попов туризмъя калыккуспо классъем мастер дано ним басьтӥз. Удмуртиын улӥсьлы таӵе нимез нырысьсэ сётӥзы. Со сярысь элькунысь физкультурая но спортъя министерстволэн пресс-службаез ивортӥз. Нимез Валерий Поповлы шугезъя вылӥ (куатетӥ) категориен ньыль походэ нуись сямен ветлэмез понна сётӥзы. « 2-3 ар талэсь азьло ай со быдэстыны луонтэм потэ вал. Туризмъя ӧнерчиослэн дунъямзы мон понна пусйымон луэ. Кӧня ке возьмамтэ шорысь, туж шумпотӥ. Удмуртиысь быдэс туризмлы со стимул луоз. Тау шуисько адямиослы, кинэн секыт маршрутъёсты ортчимы, толалтэ тылскемъёс дорын шунтӥськылӥмы но гурезь омырен шокамы » Валерий Попов, туризмъя калыккуспо классъем мастер  Валерий Попов спортъя мастер, туризмъя мастер, Россиысь дано путешественник, спортъя тренер, куасэн походъёсты но гурезьёсы тубонъёсты радъясь луэ. Солэн кивалтэмез улсын Удмуртилэн сборноез Россиысь но дуннеысь чемпионатъёсын вормылӥз но приз басьяз. 2022-тӥ арын соос шугезъя вылӥ (куатетӥ) категориен куас маршрутъёсъя Россилэн чемпионатаз 1-тӥ инты басьтӥзы. Тегъёс: Спорт Туризм данъетъёс Вотка Удмуртия  